Dispozitia din 20 mai 2010 - generala privind apararea impotriva incendiilor la structuri de primire turistice, unitati de alimentatie publica si unitati de agrement

Publicat in Monitorul Oficial 436 din 29 iunie 2010 (M. Of. 436/2010) 

   CAPITOLUL I
 Scop si domeniu de aplicare 

   Art. 1. - Scopul prezentelor Dispozitii generale privind apararea impotriva incendiilor la structuri de primire turistice, unitati de alimentatie publica si unitati de agrement, denumite in continuare dispozitii generale, este de prevenire si reducere a riscurilor de producere a incendiilor, de asigurare a conditiilor pentru limitarea propagarii si dezvoltarii acestora prin masuri tehnice si organizatorice pentru protectia utilizatorilor, fortelor care actioneaza la interventie, bunurilor si mediului impotriva efectelor incendiilor. 

   Art. 2. -
(1) Structurile de primire turistice, definite conform art. 2 lit. d) din Ordonanta Guvernului nr. 58/1998 privind organizarea si desfasurarea activitatii de turism in Romania, aprobata cu modificari si completari prin Legea nr. 755/2001, cu modificarile ulterioare, ce fac obiectul prezentelor dispozitii generale, includ: 

   a) structuri de primire turistice cu functiuni de cazare: hoteluri, hoteluri-apartament, moteluri, hosteluri, vile, cabane, bungalouri, sate de vacanta, campinguri, camere de inchiriat in locuinte familiale, pensiuni turistice si agroturistice si alte unitati cu functiuni de cazare turistica; 

   b) structuri de primire turistice cu functiuni de alimentatie publica: unitati de alimentatie din incinta structurilor de primire cu functiuni de cazare, unitati de alimentatie publica situate in statiuni turistice, precum si cele administrate de societati comerciale de turism, restaurante, baruri, cantine, unitati de fast-food, cofetarii, patiserii si care sunt atestate conform legii; 

   c) structuri de primire turistice cu functiuni de agrement: cluburi, cazinouri, discoteci, sali polivalente, instalatii si dotari specifice agrementului turistic; 

   d) structuri de primire turistice cu functiuni de tratament balnear: unitati de prestari de servicii pentru tratament balnear, componente integrate sau arondate complexurilor de turism balnear. 

   (2) Nu fac obiectul prezentelor dispozitii generale aspectele specifice referitoare la structurile de primire turistice cu functiuni de transport. 

   Art. 3. -
(1) Prezentele dispozitii generale se aplica si unitatilor de alimentatie publica, unitatilor de agrement si altele asemenea, care nu sunt clasificate, potrivit normelor legale in vigoare, ca structuri de primire turistice. 

   (2) Fac obiectul prezentelor dispozitii generale unitatile de fast-food, cofetariile si patiseriile cu afluenta de public, care au minimum 40 de locuri la mese destinate servirii persoanelor. 

   (3) Unitatilor de fast-food, cofetariilor si patiseriilor care au mai putin de 40 de locuri la mese destinate servirii persoanelor, precum si salilor de jocuri cu o capacitate de cel mult 10 locuri li se aplica prevederile art. 56. 

   Art. 4. - Prezentele dispozitii generale completeaza cu prevederi specifice Normele generale de aparare impotriva incendiilor, aprobate prin Ordinul ministrului administratiei si internelor nr. 163/2007, alaturi de alte reglementari tehnice din domeniul apararii impotriva incendiilor aferente unitatilor care fac obiectul prezentelor dispozitii generale. 

   Art. 5. - Dispozitiile generale se aplica si sunt obligatorii pe intregul teritoriu al Romaniei, indiferent de forma de proprietate si de organizare a structurilor de primire turistice, unitatilor de alimentatie publica si unitatilor de agrement. 

   CAPITOLUL II
 Organizarea activitatii de aparare impotriva incendiilor 

   Art. 6. -
(1) Structurile de primire turistice, unitatile de alimentatie publica si unitatile de agrement sunt reprezentate de persoana cu atributii de conducere. 

   (2) Prin persoana cu atributii de conducere, denumita in continuare conducatorul unitatii, se intelege, dupa caz, proprietarul sau administratorul structurii de primire turistice, unitatii de alimentatie publica si unitatii de agrement. 

   Art. 7. - Conducatorul unitatii are urmatoarele obligatii principale din punctul de vedere al apararii impotriva incendiilor: 

   a) obtine autorizatiile necesare conform legii; 

   b) asigura incadrarea cu personal cu atributii in domeniul apararii impotriva incendiilor; 

   c) asigura conditiile pentru desfasurarea controalelor de aparare impotriva incendiilor organizate de inspectoratele pentru situatii de urgenta judetene/al municipiului Bucuresti si de catre personalul desemnat din cadrul unitatii proprii; 

   d) ia masuri pentru remedierea deficientelor constatate; 

   e) asigura informarea utilizatorilor privind regulile de aparare impotriva incendiilor; 

   f) asigura echiparea si dotarea cu mijloace tehnice de aparare impotriva incendiilor prevazute in documentatiile tehnice si in prezentele dispozitii generale. 

   Art. 8. -
(1) Conducatorul unitatii care desfasoara activitati cu personal angajat permanent sau temporar din afara acesteia, in conditiile prevazute de lege, este obligat sa organizeze si sa desfasoare instruirea acestuia in domeniul apararii impotriva incendiilor pe baza Dispozitiilor generale privind instruirea salariatilor in domeniul situatiilor de urgenta, aprobate prin Ordinul ministrului administratiei si internelor nr. 712/2005, cu modificarile si completarile ulterioare, cat si a altor reglementari specifice. 

   (2) Personalul este instruit si cu privire la modalitatile practice de asigurare a evacuarii/salvarii persoanelor varstnice ori a celor care nu se pot evacua singure si de asigurare a mijloacelor tehnice specifice adecvate, precum carucioare, targi, paturi, carje, cadre de sprijin sau altele similare. 

   (3) Instruirea se efectueaza de persoane care indeplinesc conditiile prevazute in reglementarile in vigoare. 

   (4) Instructajul trebuie sa cuprinda cel putin aspecte privind descrierea obiectivului, exploatarea spatiilor, exploatarea instalatiilor utilitare, exploatarea instalatilor de stingere a incendiilor, lucrul cu foc deschis, asigurarea sistemului de alarmare, utilizarea stingatoarelor si a altor mijloace de interventie. 

   (5) Periodic trebuie sa se organizeze exercitii de utilizare a mijloacelor tehnice de aparare impotriva incendiilor, intervalul de timp intre doua exercitii fiind dat de termenele de desfasurare a instructajului periodic in domeniul situatiilor de urgenta. 

   Art. 9. -
(1) Personalul cu atributii in domeniul apararii impotriva incendiilor din cadrul structurilor de primire turistice, unitatilor de alimentatie publica si unitatilor de agrement trebuie sa faca dovada ca detine atestarea necesara obtinuta in urma absolvirii unor cursuri de formare profesionala in domeniul apararii impotriva incendiilor specifice atributiilor pe care urmeaza sa le indeplineasca. 

   (2) Pot indeplini aceste atributii si persoanele din statele membre ale Uniunii Europene sau din cele membre ale Asociatiei Europene a Liberului Schimb (EFTA) - parti ale intelegerii privind Zona Economica Europeana, care au obtinut recunoasterea calificarii pentru exercitarea ocupatiilor respective. 

   (3) Personalul prevazut la alin. (1) si (2) poate fi compus din: 

   a) cadru tehnic cu atributii in domeniul prevenirii si stingerii incendiilor; 

   b) personal desemnat din cadrul serviciului privat pentru situatii de urgenta; 

   c) persoana/persoane care indeplineste/indeplinesc prin cumul atributii in domeniul apararii impotriva incendiilor; 

   d) persoane fizice sau juridice atestate, conform legii, pe baza de contract. 

   Art. 10. - Personalul prevazut la art. 9 are urmatoarele obligatii principale: 

   a) indruma si controleaza modul de aplicare a prevederilor legale pentru apararea impotriva incendiilor in cadrul structurilor de primire turistice, unitatilor de alimentatie publica si unitatilor de agrement; 

   b) participa la controlul desfasurat pe linia apararii impotriva incendiilor de catre inspectorii de prevenire din cadrul inspectoratelor pentru situatii de urgenta judetene/al municipiului Bucuresti; 

   c) informeaza conducatorul unitatii asupra deficientelor pe linia apararii impotriva incendiilor constatate pe timpul controlului si face propuneri de inlaturare a acestora; 

   d) propune intreruperea activitatii de lucru cu publicul daca constata stari de pericol iminent; 

   e) anunta, conform instructiunilor specifice, orice eveniment care poate produce o situatie de urgenta in cadrul structurilor de primire turistice, unitatilor de alimentatie publica si unitatilor de agrement; 

   f) instruieste, in limita competentelor detinute, personalul de deservire si cel cu responsabilitati pe linia apararii impotriva incendiilor; 

   g) participa, conform atributiilor stabilite, la evacuarea utilizatorilor in caz de incendiu; 

   h) verifica mentinerea mijloacelor de marcare si semnalizare, precum si a mijloacelor tehnice de aparare impotriva incendiilor conform modului de amplasare stabilit. 

   Art. 11. - In unitatile mentionate la art. 2, principalele categorii de utilizatori sunt: 

   a) personalul angajat; 

   b) publicul. 

   Art. 12. - Personalul angajat din cadrul structurilor de primire turistice, unitatilor de alimentatie publica si unitatilor de agrement are urmatoarele obligatii principale: 

   a) sa respecte normele generale de aparare impotriva incendiilor, prevederile prezentelor dispozitii generale si masurile si regulile specifice stabilite in cadrul unitatii in care este angajat; 

   b) sa respecte instructiunile specifice de exploatare a aparatelor/echipamentelor aflate in dotarea unitatii in care este angajat; 

   c) sa informeze publicul asupra masurilor specifice de aparare impotriva incendiilor; 

   d) sa participe, conform atributiilor stabilite, la evacuarea personalului in caz de incendiu; 

   e) sa anunte, conform instructiunilor specifice, orice eveniment care poate produce o situatie de urgenta; 

   f) sa intervina, conform instructiunilor specifice, pentru stingerea oricarui inceput de incendiu, utilizand mijloacele tehnice de aparare impotriva incendiilor, din dotare. 

   Art. 13. - Personalul structurilor de primire turistice precizate la art. 2 alin. (1) lit. a), amplasate izolat, este instruit periodic, aducandu-se in atentie, indeosebi, urmatoarele interdictii: 

   a) uscarea, pe aparatele de bucatarie sau de incalzire, a hainelor sau a altor materiale textile; 

   b) depozitarea de ambalaje in spatiile destinate publicului; 

   c) fumatul in spatii cu risc de incendiu. 

   Art. 14. - Personalul care deserveste echipamentele pentru prepararea hranei din cadrul unitatilor de alimentatie publica urmeaza un instructaj special cu privire la instructiunile de exploatare recomandate de producatorul echipamentelor si la regulile specifice de interventie in caz de incendiu, indeosebi pentru incendiile de uleiuri si grasimi. 

   Art. 15. -
(1) Conducatorul unitatii, prin personalul mentionat la art. 9, trebuie sa verifice ca, in cazul unui incendiu, personalul propriu este capabil sa utilizeze mijloacele de aparare impotriva incendiilor si sa actioneze sistemul de alarmare si alertare. 

   (2) De asemenea, personalul structurilor mentionate la art. 2 si art. 3 alin. (1) trebuie sa aplice instructiunile specifice de evacuare a utilizatorilor. 

   Art. 16. -
(1) In situatia nedotarii cu sisteme de detectare a incendiilor, pe timpul noptii, in structurile de primire turistice mentionate la art. 2 alin. (1) lit. a), personalul de serviciu executa verificarea periodica a spatiilor comune pentru observarea in faza incipienta a unui eventual incendiu. 

   (2) Aceste verificari sunt consemnate intr-un document specific. 

   CAPITOLUL III
 Reguli si masuri de aparare impotriva incendiilor 

   SECTIUNEA 1
Reguli si masuri generale de aparare impotriva incendiilor 

   Art. 17. - Conducatorul unitatii asigura in permanenta functionarea mijloacelor tehnice de aparare impotriva incendiilor si a instalatiilor de protectie impotriva incendiilor, din dotare, conform reglementarilor tehnice si la parametrii stabiliti in proiecte tehnice. 

   Art. 18. -
(1) Reglementarea fumatului se stabileste prin decizie sau alt act de autoritate, de catre conducatorul unitatii, in functie de riscul de incendiu, echiparea cu sisteme de protectie si alte reglementari in vigoare. 

   (2) Camerele in care este admis fumatul se marcheaza corespunzator, iar sistemele de ventilare prevazute in aceste incaperi nu trebuie sa asigure ventilatia in alte parti ale constructiei in care este obligatorie asigurarea unor zone libere de fum. 

   (3) In locurile unde este admis fumatul se asigura un numar suficient de scrumiere, care se colecteaza si se golesc periodic intr-un recipient din materiale cu clasa de reactie la foc minim A2-s1, d0, in care este interzisa colectarea altor materiale combustibile, prevazut cu capac, amplasat in exterior. 

   (4) Verificarea locurilor si spatiilor unde este admis fumatul se efectueaza periodic, pentru a se asigura ca tigarile sunt stinse, continutul scrumierelor a fost colectat si evacuat corespunzator si ca nu exista cazuri de aprindere a unor materiale combustibile. 

   Art. 19. - In cazul constructiilor care fac obiectul prezentelor dispozitii generale se interzice blocarea cailor de acces si interventie cu diferite materiale, marfuri, precum si prin parcarea mijloacelor de transport si se asigura curatarea si intretinerea acestora pe timp nefavorabil, pentru a fi practicabile in orice situatie. 

   Art. 20. - Nu se admite amplasarea, pe caile de evacuare, a unor obiecte care pot ingreuna evacuarea in caz de incendiu. 

   Art. 21. - In scopul asigurarii conditiilor pentru evacuarea persoanelor se iau urmatoarele masuri: 

   a) usile, casele scarilor, iesirile, precum si traseele catre acestea trebuie marcate cu indicatoare de securitate prevazute in reglementarile in vigoare, astfel incat sa fie vizibile ziua si noaptea; 

   b) usile de pe caile de evacuare se prevad cu deschiderea in sensul deplasarii persoanelor spre exterior si se mentin in permanenta descuiate; 

   c) usile pietonale utilizate pentru evacuare, in cazul cladirilor prevazute cu usi glisante sau rotative, sunt mentinute in permanenta practicabile; 

   d) pe caile de evacuare se interzice amplasarea oglinzilor sau vitrinelor pentru a nu dezorienta utilizatorii structurii de primire turistice. 

   SECTIUNEA a 2-a
Reguli si masuri specifice structurilor de primire turistice cu functiuni de cazare 

   Art. 22. - Este obligatorie mentinerea in permanenta a practicabilitatii cailor de evacuare a persoanelor si se interzice blocarea acestora cu diferite materiale, elemente de mobilier, obiecte electrocasnice, aranjamente florale, carucioare pentru lenjerie, carucioare pentru curatat, masute mobile pentru room-service, combustibili solizi sau recipiente avand combustibili lichizi ori alte marfuri. 

   Art. 23. - Usile care nu sunt destinate utilizarii de catre persoanele cazate si au corespondenta cu caile de evacuare trebuie marcate corespunzator si pastrate inchise sau prevazute cu dispozitive de autoinchidere. 

   Art. 24. - Se recomanda ca persoanele cu dizabilitati, afectiuni locomotorii sau altele asemenea, sa fie cazate la nivelurile inferioare ale cladirilor, in vederea asigurarii evacuarii rapide si in securitate a acestora. 

   Art. 25. -
(1) La receptie si in fiecare camera se pun la dispozitia utilizatorilor, inclusiv in limbi de circulatie internationala, informatii clare, scrise, privind posibilitatile de alarmare, alertare, evacuare in caz de incendiu, precum si modul in care trebuie sa se actioneze in astfel de situatii. 

   (2) Regulile minime ce se recomanda a fi respectate de utilizatori sunt prezentate in anexa nr. 1. 

   (3) Planurile de evacuare a persoanelor in caz de incendiu se intocmesc conform prevederilor art. 29 din normele aprobate prin Ordinul ministrului administratiei si internelor nr. 163/2007. 

   Art. 26. - Se interzice folosirea podurilor cladirilor in scopul depozitarii materialelor combustibile sau altor intrebuintari, precum spalatorii, ateliere, magazii, afumatorii si altele asemenea. 

   Art. 27. - Se interzice intrarea in poduri si subsoluri cu lumanari, chibrituri aprinse, lampi si altele asemenea. 

   Art. 28. - Se asigura inlaturarea depunerilor de praf, scame si alte materiale combustibile din canalele de ventilatie si puturile ascensoarelor. 

   Art. 29. - Se interzice utilizarea lichidelor combustibile in scopuri de curatenie. 

   Art. 30. - Este obligatorie asigurarea permanenta a functionarii iluminatului de siguranta. 

   Art. 31. - La constructiile echipate cu ascensoare de pompieri se urmareste permanent functionarea acestora, inclusiv a sursei de energie de rezerva. 

   Art. 32. - Se interzice utilizarea aparatelor electrocasnice in camerele de cazare, altele decat cele din inventarul propriu; sunt exceptate aparatele de ras si de uscat parul, care pot fi folosite numai in camerele de baie. 

   Art. 33. - In oficii, cafetierele, fiarele de calcat si alte aparate electrice similare se deconecteaza intotdeauna de la priza dupa ce au fost utilizate. 

   Art. 34. - Sunt obligatorii verificarea si mentinerea in stare de functionare a sistemelor de protectie impotriva descarcarilor electrice atmosferice. 

   Art. 35. - In cazul structurilor de primire turistice precizate la art. 2 alin. (1) lit. a), amplasate izolat, se are in vedere, suplimentar, respectarea urmatoarelor reguli: 

   a) se interzic fumatul in dormitoare si utilizarea focului deschis in apropierea structurii turistice; 

   b) focurile de tabara sau pentru prepararea hranei se fac doar pe timp fara vant, la distanta de siguranta fata de constructii si cu asigurarea supravegherii permanente si stingerii acestora cu apa; 

   c) mijloacele de iluminat cu flacara, precum felinare, lumanari, se utilizeaza in conditii de siguranta, fiind stinse dupa folosire; 

   d) se interzice functionarea fara supraveghere a mijloacelor de incalzire locala si a celor de preparat si incalzit hrana; 

   e) se asigura rezerva de apa pentru incendiu si conditii de utilizare eficienta in caz de necesitate; 

   f) se interzice uscarea hainelor sau altor materiale textile pe aparatele de bucatarie sau de incalzire; 

   g) se recomanda ca numarul maxim de persoane cazate sa nu depaseasca numarul de locuri din camerele de cazare; 

   h) se interzice utilizarea aparatelor mobile pentru incalzire sau prepararea hranei alimentate cu combustibil solid, lichid ori gazos in spatiile accesibile publicului si in camerele de cazare; 

   i) personalul structurii de primire turistice urmareste respectarea regulilor si masurilor de aparare impotriva incendiilor. 

   SECTIUNEA a 3-a
Reguli si masuri specifice structurilor de primire turistice cu functiuni de agrement si unitatilor de agrement 

   Art. 36. - Numarul maxim admis de persoane in aceasta categorie de unitati nu trebuie sa depaseasca valoarea impusa prin proiectul de constructie si prin reglementarile tehnice specifice. 

   Art. 37. - Mobilierul, aparatele de jocuri si alte dotari specifice se dispun astfel incat caile de circulatie sa fie mentinute libere in permanenta. 

   Art. 38. -
(1) Se recomanda ca scheletul meselor si scaunelor din sala, fixe sau mobile, sa fie realizat din materiale avand clasa de reactie la foc minim B, d0 sau d1, potrivit prevederilor Regulamentului privind clasificarea si incadrarea produselor pentru constructii pe baza performantelor de comportare la foc, aprobat prin Ordinul ministrului transporturilor, constructiilor si turismului si al ministrului administratiei si internelor nr. 1.822/394/2004, cu modificarile si completarile ulterioare. 

   (2) Scaunele cu umplutura din materiale cu clasa de reactie la foc F sau clasa d2 sunt acceptate cu conditia ca husa exterioara sa fie realizata din materiale cu clasa de reactie la foc minim B, d0 sau d1. 

   (3) Toate elementele mobile de decor, plafoanele suspendate, partile translucide sau transparente care au incorporate instalatii de lumini si plasele orizontale suspendate trebuie sa fie din materiale avand clasa de reactie la foc minim B, d0 sau d1. 

   (4) Plantele artificiale se admit din materiale cu clasa de reactie la foc minim B, d0 sau d1. 

   Art. 39. - Prinderile sau armaturile de siguranta care sustin elementele de decor suspendate sunt protejate la foc astfel incat sa impiedice caderea lor in timpul evacuarii publicului. 

   Art. 40. - Montarea de elemente de decor gonflabile este interzisa. 

   Art. 41. - Instalarea de sisteme destinate generarii de efecte speciale de lumini, ceata, fum si altele asemenea se face cu asigurarea protectiei la foc necesare pe baza instructiunilor emise de producator sau de proiectant. 

   Art. 42. - Instalatiile/Echipamentele de producere a efectelor speciale, precum cele luminoase, cu ceata, cu fum si altele asemenea, se prevad cu un sistem centralizat de scoatere din functiune in caz de incendiu. 

   Art. 43. - Se interzice utilizarea lumanarilor sau a focului deschis. 

   Art. 44. -
(1) Garderobele pot fi amenajate in sala si dependintele sale, cu exceptia cailor de comunicatie si a caselor scarilor. 

   (2) Acestea se dispun astfel incat publicul care stationeaza in vecinatatea lor sa nu ingreuneze circulatia altor persoane. 

   Art. 45. -
(1) Spatiul destinat DJ-ului sau activitatii de regie cu echipamentele ori instalatiile de muzica nu trebuie sa ingreuneze circulatia publicului. 

   (2) Acest spatiu se separa fata de public fie printr-un perete sau perete-ecran de 2 metri inaltime de la nivelul accesibil publicului, fie printr-o zona libera de cel putin un metru. 

   Art. 46. -
(1) Sub pardoseala falsa nu se folosesc prize, doze de derivatie si nu se executa imbinari de cabluri. 

   (2) Atunci cand sunt absolut necesare astfel de lucrari, dozele de derivatie trebuie sa fie de tip etans, legate la pamant si fixate de pardoseala. 

   (3) In pardoselile inalte tip estrada, in zonele cu aglomerari mari de cabluri si in apropierea echipamentului, se prevad panouri usor demontabile, astfel incat spatiul de sub pardoseala sa fie usor accesibil pentru interventii in caz de incendiu. 

   (4) Panourile mentionate la alin. (3) se marcheaza vizibil si se intretin corespunzator. 

   Art. 47. - Toate elementele folosite pentru fixarea cablurilor se realizeaza din materiale avand clasa de reactie la foc minim A2-s1, d0. 

   Art. 48. - Echiparea cu instalatii de detectare, semnalizare si alarmare la incendiu se stabileste prin proiect, conform reglementarii tehnice specifice, si trebuie sa fie adaptata conditiilor particulare de exploatare. 

   Art. 49. -
(1) Testarea functionarii detectoarelor de incendiu se realizeaza conform instructiunilor producatorului, dar nu la un interval de timp mai mare de o luna. 

   (2) Verificarea functionarii detectoarelor de incendiu se realizeaza de catre persoane fizice si juridice atestate conform legii. 

   Art. 50. - La amenajarea saunelor in structuri de primire turistice se au in vedere urmatoarele: 

   a) separarea fata de restul constructiei pentru asigurarea limitarii propagarii unui eventual incendiu cu pereti REI 180 si plansee REI 120; 

   b) utilizarea numai de cabine si instalatii utilitare aferente acesteia, certificate sau omologate conform legii; 

   c) asigurarea posibilitatilor de evacuare a fumului si gazelor din zona amenajarii saunei in locuri/zone fara pericol. 

   Art. 51. - Pentru salile de jocuri electronice, mecanice, internet si altele asemenea cu o capacitate de minimum 10 locuri se impun suplimentar urmatoarele masuri: 

   a) sunt interzise introducerea in salile de jocuri a unui numar mai mare de aparate electrice sau electronice decat cel prevazut prin proiect si utilizarea acestora cu defectiuni ori improvizatii; 

   b) personalul care supravegheaza sala de jocuri trebuie sa fie instruit in ceea ce priveste alarmarea si evacuarea persoanelor, precum si asigurarea primei interventii in caz de incendiu; 

   c) in fiecare sala de jocuri trebuie sa se afiseze schita de evacuare in locuri vizibile, accesibile si iluminate corespunzator; 

   d) se interzice blocarea cailor de evacuare cu mese, scaune, aparate sau altele asemenea; 

   e) se interzice amplasarea pe caile de evacuare a vitrinelor, oglinzilor sau a altor obiecte similare, care pot impiedica evacuarea personalului si utilizatorilor; 

   f) se asigura dotarea cu minimum doua stingatoare care sa aiba performanta de stingere cel putin conforma cu focare 21A si 113B, conform SR EN 3 sau reglementarilor tehnice echivalente, ori cu mai multe stingatoare mai mici cu performante de stingere echivalente. 

   Art. 52. - Personalul de deservire trebuie sa urmareasca evacuarea ritmica a deseurilor si a ambalajelor din spatiile accesibile publicului. 

   SECTIUNEA a 4-a
Reguli si masuri specifice structurilor de alimentatie publica 

   Art. 53. - In spatiile de tip restaurant, cafenea, braserie sau bar nu se admite accesul unui numar de persoane mai mare decat capacitatea stabilita prin proiect. 

   Art. 54. - Amenajarea salilor pentru servirea mesei se face cu mentinerea spatiilor de siguranta intre elementele de mobilier, astfel incat sa fie asigurate caile de evacuare, iar pentru usile amplasate pe caile de evacuare se asigura sensul de deschidere spre exterior, potrivit reglementarilor tehnice specifice, precum si mentinerea descuiata a acestora pe intreaga durata cat sunt prezente persoane in sala. 

   Art. 55. - Elementele decorative sau de iluminat cu flacara nu sunt admise decat daca au elemente de sustinere din materiale avand clasa de reactie la foc minim A2-s1, d0, si se iau masuri corespunzatoare de amplasare si protejare, astfel incat sa nu intre in contact cu materiale combustibile. 

   Art. 56. - Pentru structurile prevazute la art. 3 alin. (3) sunt obligatorii urmatoarele masuri: 

   a) este interzisa introducerea in salile de servire a unui numar mai mare de scaune si mese decat cel prevazut prin proiect; 

   b) in fiecare sala de servire trebuie sa se afiseze schita de evacuare in locuri vizibile, accesibile si iluminate corespunzator; 

   c) se interzice blocarea cu mese, scaune, utilaje frigorifice sau altele asemenea a cailor de evacuare; 

   d) personalul trebuie sa fie instruit in ceea ce priveste alarmarea si evacuarea persoanelor, precum si asigurarea primei interventii in caz de incendiu; 

   e) in spatiile in care se utilizeaza mijloace de incalzire, de preparare a produselor sau altele asemenea se afiseaza instructiuni specifice de exploatare a acestora si privind lucrul cu foc deschis; 

   f) se asigura dotarea cu minimum doua stingatoare care sa aiba performanta de stingere cel putin conforma cu focare 21A si 113B, conform SR EN 3 sau reglementarilor tehnice echivalente, ori cu mai multe stingatoare mai mici cu performante de stingere echivalente. 

   Art. 57. -
(1) Prepararea mancarurilor flambate se face doar la masa la care se servesc. 

   (2) In salile pentru servirea mesei se interzice reincarcarea cu combustibil a dispozitivelor sau recipientelor utilizate pentru preparatele flambate. 

   (3) In spatiile unde se face reincarcarea cu combustibil a dispozitivelor sau recipientelor utilizate pentru preparatele flambate se asigura un stingator cu performantele de stingere minimum 113B, conform SR EN 3 sau reglementarilor tehnice echivalente, ori mai multe stingatoare mai mici cu performante de stingere echivalente. 

   Art. 58. - Decoratiunile se realizeaza din materiale avand clasa de reactie la foc minim B, d0 sau d1. 

   Art. 59. - In spatiile de preparare a hranei se asigura realizarea urmatoarelor masuri: 

   a) mentinerea permanenta a curateniei si ordinii, de exemplu: curatarea petelor ori a scurgerilor de grasimi si ulei, amenajarea de cutii pentru carpele imbibate cu grasimi, separat de cele pentru resturi de tigari, pastrarea carpelor de lucru departe de sursele de aprindere; 

   b) afisarea, la loc vizibil, a instructiunilor de aparare impotriva incendiilor specifice dispozitivelor si masinilor termice de preparare a hranei utilizate, a instructiunilor de stingere a incendiilor de ulei sau grasimi, dupa caz, a instructiunilor de evacuare specifice; 

   c) amenajarea si marcarea locurilor speciale in care se depoziteaza materiale combustibile provenite din ambalaje, precum: material lemnos, cartoane, hartii, talas, paie, polistiren, textile si altele asemenea; 

   d) amenajarea, organizarea si intretinerea in bune conditii a cailor de acces si evacuare si evitarea blocarii acestora; 

   e) aparatele electrocasnice de tipul cafetierelor, friteuzelor, cuptoarelor cu microunde si altele similare se utilizeaza conform instructiunilor producatorilor si se deconecteaza intotdeauna de la priza dupa ce au fost folosite. 

   Art. 60. - Personalul care desfasoara activitati in spatiile de preparare a hranei trebuie instruit, cel putin lunar, de catre personalul precizat la art. 9, privind masurile de prevenire specifice, interventia pentru stingerea incendiilor de ulei sau grasimi si regulile specifice privind evacuarea in caz de incendiu. 

   Art. 61. - In spatiile de preparare a hranei se interzic cu desavarsire: 

   a) folosirea mijloacelor si dispozitivelor termice de preparare a hranei cu defectiuni, improvizatii ori fara supraveghere si fara respectarea instructiunilor specifice de utilizare si de aparare impotriva incendiilor; 

   b) depozitarea buteliilor de gaz petrolier lichefiat - GPL, altele decat cele aflate in uz; 

   c) prelingerea grasimilor din tavi, utilizarea vaselor umplute peste limita sau manipularea necorespunzatoare a acestora; 

   d) lasarea produselor alimentare/culinare, care prezinta pericol de incendiu, precum ulei/grasime, alcool, in apropierea sau pe sursele de aprindere. 

   Art. 62. - Masinile de gatit, gratarele pentru fript, aragazele, cuptoarele si celelalte utilaje care degaja temperaturi ridicate se amplaseaza la o distanta de cel putin un metru fata de elementele combustibile ale constructiilor sau de materialele combustibile din incaperi. 

   Art. 63. -
(1) Sunt obligatorii efectuarea verificarii periodice a mijloacelor de preparare si incalzire a hranei si remedierea de indata a deficientelor sesizate, in asa fel incat acestea sa nu constituie surse de producere a incendiilor. 

   (2) Se interzice verificarea scaparilor de gaze cu flacara deschisa. 

   (3) Verificarea scaparilor de gaze se face cu emulsie de apa si sapun sau conform instructiunilor producatorului. 

   Art. 64. -
(1) Masinile de gatit si gratarele pentru fript se echipeaza cu hote si tubulaturi de ventilatie prevazute cu site de protectie sau clapete si, dupa caz, cu instalatii de stingere specifice. 

   (2) Hotele si tubulaturile de ventilatie ce deservesc masinile de gatit, gratarele pentru fript, cuptoarele pentru copt se curata si se degreseaza saptamanal si ori de cate ori este nevoie. 

   (3) Se interzice curatarea hotelor prin ardere. 

   Art. 65. - In dreptul fiecarei masini de gatit cu gaze si gaze lichefiate se afiseaza instructiuni de exploatare a gazelor, iar manipularea robinetelor se face numai cu chei speciale. 

   Art. 66. -
(1) Instructiunile de exploatare recomandate de producator se afiseaza in dreptul fiecarui echipament din dotarea incaperii pentru prepararea hranei. 

   (2) In cadrul instructiunilor de exploatare se prevad reguli specifice de interventie in caz de incendiu. 

   Art. 67. - La terminarea programului de lucru in aceste spatii se efectueaza urmatoarele operatiuni obligatorii: 

   a) intreruperea alimentarii cu energie a masinilor, utilajelor, aparatelor, dispozitivelor de preparare a hranei; 

   b) verificarea inchiderii tuturor robinetelor de gaz de pe conducte si recipiente; 

   c) evacuarea deseurilor rezultate in urma desfasurarii activitatii si efectuarea curateniei la locul de munca; 

   d) intreruperea iluminatului artificial, incuierea si, dupa caz, predarea cheilor la locurile stabilite de conducatorul unitatii. 

   SECTIUNEA a 5-a
Reguli si masuri specifice pentru depozite si magazii 

   Art. 68. - La exploatarea spatiilor de depozitare si a magaziilor se respecta regulile si masurile specifice de prevenire a incendiilor, prevazute in normele aprobate prin Ordinul ministrului administratiei si internelor nr. 163/2007 si in reglementarile specifice. 

   Art. 69. -
(1) Este interzis fumatul in depozite, oficii, magazii de materiale. 

   (2) Aceasta interdictie trebuie afisata in mod vizibil si lizibil. 

   Art. 70. -
(1) Cantitatea de produse si materiale admisa in spatiile de depozitare nu trebuie sa depaseasca valorile prevazute pentru sarcina termica maxima admisa prin proiect. 

   (2) Amplasarea rafturilor, standurilor, lazilor frigorifice, mobilierului specific se realizeaza fara a reduce gabaritele cailor de acces si de evacuare in caz de incendiu. 

   Art. 71. -
(1) Depozitarea produselor si materialelor nu trebuie sa blocheze sau sa ingreuneze accesul la mijloacele de prima interventie. 

   (2) Se interzice blocarea cu produse si materiale a usilor de pe traseele de evacuare. 

   Art. 72. - Rafturile pe care se depoziteaza produsele si materialele se executa, pe cat posibil, din materiale avand clasa de reactie la foc minim A2-s1, d0, ignifugate ori protejate prin metode similare, si se asigura impotriva rasturnarii sau caderii bunurilor depozitate. 

   Art. 73. -
(1) Instalatiile frigorifice se amplaseaza in incaperi aerisite in care nu este permis accesul cu surse de foc. 

   (2) Exploatarea instalatiilor frigorifice se face numai de personal instruit. 

   Art. 74. - La terminarea lucrului, seful depozitului sau magaziei ia masuri pentru deconectarea instalatiilor electrice existente, altele decat cele cu rol de protectie impotriva incendiilor sau functionare continua, de la reteaua de alimentare cu energie electrica. 

   SECTIUNEA a 6-a
Reguli si masuri specifice activitatilor de spalatorie-uscatorie si calcatorii 

   Art. 75. - Instalatiile electrice de iluminat si prizele se mentin in gradul de protectie pentru care au fost proiectate. 

   Art. 76. - Utilajele, echipamentele, instalatiile si aparatele folosite pentru spalarea produselor textile murdare se curata in permanenta de eventualele depuneri de fibre, fire, scame sau alte deseuri pe componentele de miscare ale acestora; curatarea acestora se face de catre personal instruit. 

   Art. 77. -
(1) In spatiile in care se exploateaza masinile de spalat se interzice pastrarea unei cantitati mai mari de rufe murdare decat cea necesara pentru o sarja. 

   (2) Se interzice incarcarea masinilor de spalat cu o cantitate de rufe murdare mai mare decat capacitatea maxima a acestora. 

   (3) Se interzice depozitarea in spalatorie a diferitelor materiale combustibile. 

   (4) In incaperile unde se pastreaza atat rufele murdare, cat si cele curate este interzis fumatul. 

   Art. 78. - In spatiile unde se desfasoara operatiuni de calcat manual se respecta urmatoarele masuri principale: 

   a) masinile electrice de calcat se asaza pe suporturi din materiale avand clasa de reactie la foc minim A2-s1, d0, care sa realizeze protectia fata de materialele combustibile din vecinatatea acestora;

   b) se interzice utilizarea masinilor electrice de calcat care prezinta deteriorari ale cablurilor de alimentare cu energie electrica sau ale stecarelor; 

   c) se interzice pastrarea in spatiile in care se executa operatiuni de calcat a rufelor in cantitati mai mari decat cele supuse strict acestei activitati; 

   d) dupa utilizare sau in momentul in care se lasa nesupravegheate, masinile electrice de calcat se deconecteaza de la alimentarea cu energie electrica. 

   Art. 79. - La calcarea obiectelor din materiale textile in a caror compozitie intra fibre sintetice, care nu permit o temperatura ridicata, se utilizeaza masini electrice de calcat cu cablurile de alimentare prevazute cu intreruptoare, spre a se opri curentul electric atunci cand se depaseste temperatura necesara, sau se utilizeaza aparate de calcat cu sistem de reglaj pentru diverse tipuri de materiale. 

   Art. 80. - La terminarea programului de lucru in spatiile destinate activitatilor de spalatorie-uscatorie si in calcatorii se respecta urmatoarele: 

   a) se deconecteaza toate aparatele si masinile electrice, utilizate in activitatile desfasurate in aceste spatii, de la alimentarea cu energie electrica; 

   b) evacuarea tuturor deseurilor si curatarea locului de munca; 

   c) se intrerupe iluminatul artificial, se incuie incaperile si se predau cheile persoanelor desemnate pentru acest scop de conducatorul unitatii. 

   CAPITOLUL IV
 Evacuarea in caz de incendiu 

   SECTIUNEA 1
Prevederi generale 

   Art. 81. - Alarmarea in caz de incendiu a persoanelor cazate in structurile de primire turistice se realizeaza cu mijloace adecvate fiecarui obiectiv si dinainte stabilite, astfel incat sa nu produca panica in randul utilizatorilor. 

   Art. 82. - In situatia alarmarii in caz de incendiu a utilizatorilor prin mesaj preinregistrat, aceasta se realizeaza cu precizarea clara a succesiunii in evacuare. 

   Art. 83. -
(1) Alarmarea in caz de incendiu in structurile de primire turistice cu functiuni de agrement trebuie precedata in mod obligatoriu de oprirea programului desfasurat si punerea in functiune a iluminatului normal in spatiile in care programul se desfasoara cu lumina obscura. 

   (2) Aceste activitati sunt organizate de persoana responsabila cu apararea impotriva incendiilor pe intreaga constructie, respectiv reprezentantul proprietarului/locatarului. 

   Art. 84. - Alertarea serviciilor de interventie in cazul producerii unui incendiu se realizeaza printr-o linie telefonica directa sau orice alte mijloace, dupa caz. 

   Art. 85. - Modalitatea de alertare a serviciilor pentru situatii de urgenta se afiseaza in imediata apropiere a oricarui loc prevazut cu telefon la care prezenta personalului este permanenta. 

   SECTIUNEA a 2-a
Planificarea si executarea exercitiilor de evacuare in caz de incendiu 

   Art. 86. -
(1) Pentru evacuarea utilizatorilor la structuri de primire turistice, unitati de alimentatie publica si unitati de agrement se planifica si se executa, cel putin trimestrial, exercitii de evacuare si utilizare a mijloacelor de prima interventie din dotare. 

   (2) Sinopsisul activitatilor desfasurate in cazul unui incendiu la structuri de primire turistice cu functiuni de cazare se pastreaza la receptie si se pune in aplicare de catre receptioner. 

   (3) In cazul celorlalte structuri de primire turistice, acest sinopsis se pastreaza si se pune in aplicare de catre o persoana nominalizata in acest sens de conducatorul unitatii. 

   Art. 87. -
(1) Exercitiile de alarmare/evacuare in caz de incendiu se executa, de regula, doar cu personalul structurii de primire turistice. 

   (2) In cazurile in care activitatea cu publicul are caracter sezonier, exercitiile se desfasoara inainte de inceperea sezonului si cel putin o data la 3 luni. 

   (3) La cazarea grupurilor de copii, exercitiile de evacuare se executa obligatoriu la inceputul fiecarei perioade de cazare. 

   Art. 88. - Planurile de evacuare trebuie sa contina modalitati concrete privind evacuarea persoanelor cu dizabilitati, a copiilor si persoanelor in varsta cazate. 

   Art. 89. - Evidenta exercitiilor de evacuare se tine de personalul cu atributii in domeniul apararii impotriva incendiilor mentionat la art. 9 alin. (3). 

   CAPITOLUL V
 Echiparea si dotarea specifica cu mijloace tehnice de aparare impotriva incendiilor 

   Art. 90. - Prima interventie este asigurata cu stingatoare portative adecvate riscului de incendiu, care se amplaseaza vizibil, in locuri usor accesibile, de regula in apropierea cailor de acces/evacuare. 

   Art. 91. - Echiparea si dotarea constructiilor cu instalatii de protectie impotriva incendiilor si alte mijloace tehnice de aparare impotriva incendiilor, stabilirea categoriilor, tipurilor si parametrilor specifici, precum si dimensionarea si amplasarea acestora se asigura conform prevederilor din proiectul constructiei. 

   Art. 92. -
(1) Dotarea minima cu stingatoare portative a structurilor care fac obiectul prezentelor dispozitii generale si a spatiilor tehnice aferente acestora se realizeaza conform anexei nr. 2. 

   (2) In spatiile structurilor de primire turistice cu functiuni de cazare stingatoarele echipeaza fiecare nivel in apropierea caselor de scari si pe caile de evacuare, la distante intre ele de cel mult 25 m. 

   (3) Acestea se amplaseaza in locuri accesibile la o inaltime de maximum 1,50 m fata de pardoseala si se marcheaza corespunzator. 

   Art. 93. -
(1) Stingatoarele portative trebuie sa indeplineasca cerintele stabilite in Directiva 97/23/CE a Parlamentului European si a Consiliului din 29 mai 1997 de apropiere a legislatiilor statelor membre referitoare la echipamentele sub presiune, publicata in Jurnalul Oficial al Comunitatilor Europene (JOCE) nr. L 181/1 din 9 iulie 2007, si in SR EN 3 sau o reglementare echivalenta cu privire la performantele de stingere, cu urmatoarele conditii: 

   a) stingatoarele cu CO2 trebuie sa aiba performanta de stingere cel putin conforma cu focar 89B; 

   b) stingatoarele cu pulbere trebuie sa aiba performanta de stingere cel putin conforma cu focare 34A, 144B; 

   c) stingatoarele cu apa pulverizata/spuma trebuie sa aiba performanta de stingere cel putin conforma cu focare 34A, 144B. 

   (2) Se pot utiliza mai multe stingatoare mai mici cu performante de stingere echivalente. 

   Art. 94. -
(1) Conducatorul unitatii asigura amenajarea si dotarea panourilor de incendiu cu mijloace si materiale de prima interventie. 

   (2) Pentru constructiile independente care fac obiectul prezentelor dispozitii generale se prevad panouri de incendiu, dispuse in incinta acestor constructii, astfel incat sa fie asigurat accesul in vederea folosirii, in caz de necesitate, a mijloacelor de aparare impotriva incendiilor. 

   (3) Dotarea orientativa a panourilor de incendiu este prezentata in anexa nr. 3. 

   Art. 95. - In vederea asigurarii unei interventii eficiente si pentru protectia personalului din cadrul structurii de primire turistice se are in vedere dotarea cu: 

   a) mijloace de protectie pentru caile respiratorii; 

   b) mijloace de iluminare, precum lanterne sau felinare; 

   c) cordite de salvare. 

   Art. 96. - In cazul structurilor de primire turistice amplasate izolat, norma de dotare cu mijloace tehnice de aparare impotriva incendiilor se suplimenteaza cu 25%. 

   CAPITOLUL VI  Dispozitii finale 

   Art. 97. -
(1) Controlul pe linia prevenirii incendiilor se realizeaza de catre inspectorii de prevenire din inspectoratele pentru situatii de urgenta judetene/al municipiului Bucuresti si de personalul din structurile cu atributii de aparare impotriva incendiilor de la nivelul operatorilor economici din domeniu, conform atributiilor. 

   (2) Rezultatele controlului desfasurat de catre inspectorii de prevenire din inspectoratele pentru situatii de urgenta judetene/al municipiului Bucuresti sunt mentionate in procesele- verbale de control, se consemneaza in registrul unic de control si se analizeaza cu persoana cu atributii de conducere si cu personalul prevazut la art. 9. 

   (3) Anexele nr. 1-3 fac parte integranta din prezentele dispozitii generale. 

   ANEXA  Nr. 1 la dispozitiile generale 

   REGULI MINIME privind apararea impotriva incendiilor, ce se recomanda a fi respectate de public 

   A. 
   1. Inainte de calatorie se solicita informatii in ceea ce priveste dotarea structurii de primire turistice cu detectoare de fum si instalatie speciala de stingere a incendiilor cu sprinklere. 

   2. La impachetarea bagajului se are in vedere ca acesta sa contina lanterna pentru traseele de evacuare intunecate/care sunt inundate de fum, banda izolanta/scotch pentru situatiile in care fumul incepe sa patrunda in incapere, batista pentru filtrarea aerului, care se va uda inainte de utilizare. In loc de banda izolanta/scotch se poate asigura etanseitatea usii, utilizandu-se prosoape ude. 

   3. La unitatea de cazare se studiaza planul de evacuare in caz de incendiu, care trebuie sa se gaseasca afisat pe partea interioara a usilor camerelor de cazare. 

   4. Se identifica traseele de evacuare fata de camera de cazare si butoanele manuale de semnalizare a incendiilor de pe nivel. 

   5. In cazul in care caile de evacuare sunt blocate sau sunt depozitate necorespunzator materiale combustibile, se informeaza personalul de la receptie. 

   6. Cheia sau cartela de la camera de cazare se amplaseaza in locuri usor accesibile. 

   7. Se verifica modalitatea de deschidere a ferestrelor. 

   8. Se verifica daca exista scara exterioara de incendiu si daca aceasta se afla in apropierea ferestrei camerei de cazare. 

   9. Se verifica modul de oprire a sistemului de ventilare si climatizare a camerei de cazare (in timpul unui incendiu camera de hotel in care va aflati poate fi inundata cu fum si gaze toxice daca nu se intrerupe functionarea respectivelor instalatii). 

   B. In caz de incendiu se au in vedere urmatoarele reguli: 

   1. Daca incendiul este in camera se va proceda la parasirea imediata a incaperii, actionarea butonului de semnalizare si anuntarea personalului de la receptie. 

   2. Pentru evacuarea de la nivelurile superioare ale cladirii se folosesc intotdeauna scarile de evacuare. Este interzisa folosirea liftului, acesta putandu-se bloca la nivelul incendiat. 

   3. Daca incendiul nu este in propria camera de cazare, se va proceda la parasirea incaperii, cu conditia ca acest lucru sa poata fi facut in siguranta. La parasirea camerei de cazare, se urmareste sa fie luata cheia/cartela de intrare pentru situatia in care incendiul blocheaza calea de evacuare si utilizatorul trebuie sa se intoarca in camera. 

   4. Pentru a verifica daca incendiul se manifesta pe coridor, se va proceda la verificarea cu dosul palmei a temperaturii usii de corespondenta cu acesta. In situatia in care usa este rece, din pozitia aplecat spre pardoseala cu umarul sprijinit de usa, se va proceda la deschiderea acesteia cu atentie. Parcurgerea distantei pana la scara de evacuare, in situatia in care coridorul este inundat cu fum, se realizeaza din pozitia aplecat sau taras, avandu-se in vedere ca zona dinspre pardoseala este mai putin afectata. 

   5. In cazul in care coridorul sau scarile sunt impracticabile din cauza fumului, trebuie sa ramaneti in camera, sa tineti usa inchisa si sa etansati rosturile cu banda izolanta/scotch sau prosoape ori cearceafuri umede. 

   6. Se procedeaza la anuntarea serviciilor de urgenta pentru a comunica pozitia in cladire. Aceasta se va semnala si de la fereastra camerei de cazare. 

   7. In situatia evacuarii in caz de incendiu a spatiilor de cazare ale cabanelor montane si structurilor de primire turistice amplasate izolat, utilizatorii vor lua asupra lor haine calduroase. 

   ANEXA  Nr. 2
la dispozitiile generale 

   DOTAREA MINIMA
cu mijloace tehnice de aparare impotriva incendiilor pentru
structuri de primire turistice 

    

	+----------------------------------------------------------------------------------------------------------------------------+
|1. Un stingator portativ la maximum 200 m2, dar nu mai putin de doua pe nivel*, pentru focare minim 34A, 144B, sau mai multe stingatoare mai mici cu performante de stingere echivalente - pentru cladiri, spatii ori incaperi cu functiuni civile       
|__________                                                                                                                  
|* Distanta maxima parcursa pentru a ajunge la un stingator sa nu depaseasca 15 m.                                           |
+----------------------------------------------------------------------------------------------------------------------------+
|2. Un stingator portativ la maximum 150 m2, pentru focare 34A, 144B, sau mai multe stingatoare mai mici cu performante de stingere echivalente - pentru cladiri, spatii ori incaperi de productie sau depozitare                                      |
+----------------------------------------------------------------------------------------------------------------------------+
|3. Un stingator pentru echipamente electrice (tablouri electrice, echipamente electronice ori informatice etc.), pentru  focar minim 89B, sau mai multe stingatoare mai mici cu performante de stingere echivalente                                  |
+----------------------------------------------------------------------------------------------------------------------------+
|4. Se recomanda ca bucatariile sa fie echipate cu cel putin o patura antifoc.                                               
+----------------------------------------------------------------------------------------------------------------------------+
 


   ANEXA  Nr. 3
la dispozitiile generale 

   DOTAREA ORIENTATIVA
a panourilor de incendiu 

    

	+----+-----------------------------------------------------------------------------------+----------+
|Nr. |                               Denumirea mijloacelor                               |Cantitatea|
|crt.|                                                                                                   |  (buc.)  |
+----+-----------------------------------------------------------------------------------+----------+
| 1. |Topoare tarnacop                                                                        |    2     |
+----+-----------------------------------------------------------------------------------+----------+
| 2. |Rangi de fier                                                                                |    2     |
+----+-----------------------------------------------------------------------------------+----------+
| 3. |Cangi cu coada                                                                           |    2     |
+----+-----------------------------------------------------------------------------------+----------+
| 4. |Stingatoare portative de tipul celor precizate la art. 93 
din dispozitiile generale                                                                     |    2     |
+----+-----------------------------------------------------------------------------------+----------+
| 5. |Galeti din tabla1)                                                                          |    4     |
+----+-----------------------------------------------------------------------------------+----------+
| 6. |Scari manuale1)                                                                           |    2     |
+----+-----------------------------------------------------------------------------------+----------+
 


   1) Se asigura in cazul structurilor turistice precizate la art. 2 alin. (1) lit. a) din dispozitiile generale, amplasate izolat. 

